Ženski turbofolk bend
Ženski turbofolk bend je pozorišna predstava u režiji Sulejmana Kupusovića koja je rađena po motivima komedije "Ženski orkestar" francuskog dramskog pisca Jean Anouilha. Predstavu izvodi ansambl Kamernog teatra '55. Predstava je pozorišni hit u Kamernom teatru '55, karte za predstavu budu rasprodane mjesec dana ranije. U okviru Četvrtog festivala komedije Bosne i Hercegovine "Mostarska liska 2006." izvedena je predstava Ženski turbofolk bend. Izvedba je nagrađena "Velikom mostarskom liskom", dok su pojedinačne nagrade dodijeljene Žanu Maroltu za najbolju kreativnu improvizaciju i Sulejmanu Kupusoviću za najbolju režiju. "Ženski turbofolk bend" je priča o bivšim članicama Sarajevske filharmonije koje su, da bi preživjele, prinuđene pjevati turbofolk pjesme u kafani "Arizona" u bosanskoj zabiti. Filharmonistice pjevaju "hitove" Karleuše, Cece, Bubamare, Stoje, Kebe i sličnih dok istovremeno uzdišu za svijetom Bacha, Mozarta i Beethovena. U finalu predstave gazda kafane traži od muzičarki da pjevaju i igraju dok se u pozadini vidi obješena jedna od muzičarki, koja je uzdisala za Mozartom, a morala svirati i pjevati turbofolk. Adaptacija i režija: Sulejman Kupusović Scenografija: Marijela Margeta Kostimografija: Amra Džinalija Muzička obrada: Dejan Pejaković Inspicijent: Bojan Trišić Producent: Zlatko Topčić